stanford-oval/wikipedia huggingface dataset:
Hanisto

| Hanisto |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°37′33″N, 25°18′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Takajärveen 
Järvinumero:  14.221.1.074
Mittaustietoja
Pinnankorkeus:  129,5 m  
Pituus:  380 m  
Leveys:  370 m  
Rantaviiva:  1,464 km  
Pinta-ala:  4,543 ha  
Saaria:  ei saaria 
 fiHanisto 
Hanisto on Pirkanmaalla Kuhmoisissa Porraksen kylän lähellä sijaitseva järvi.
Maantietoa

Järven pinta-ala on 4,5 hehtaaria, se on 400 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä ja rannat ovat metsämaata. Etelärannalla on kaksi vapaa-ajan asuntoa, joille tulee tie lounaasta valtatieltä 24.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 129,5 metriä mpy. Siihen johtaa yhdeksän ojaa, joista yksi tulee Iso-Nahkiaisesta. Laskuoja lähtee järven kaakkoispäästä ja laskee 1,4 kilometrin päässä Takajärveen. Laskuojan pudotus on 26,1 metriä.
Historiaa

Vuoden 1966 peruskartassa järvi oli autio ja siihen johti vain Iso-Nahkiaisesta tuleva oja. Vuoteen 1986 mennessä järvelle oli rakennettu kaksi taloa ja järven ympäristöstä oltiin johdettu ojia järveen.
Hans Plenk

Hans Plenk (21. helmikuuta 1938 Bad Reichenhall – 10. syyskuuta 2023 Schönau am Königssee) oli Länsi-Saksaa edustanut ohjaskelkkailija. Hän voitti pronssia yksinkelkkailussa Innsbruckin talviolympialaisissa 1964. Grenoblen olympialaisissa 1968 hän sijoittui yksinkelkkailussa kuudenneksi ja parikelkkailussa parinsa Bernhard Aschauerin kanssa neljänneksi.
Plenk voitti ohjaskelkkailun maailmanmestaruuskilpailuissa viisi mitalia: kultaa yksinkelkkailussa 1965, hopeaa yksinkelkkailussa 1961 ja 1963 ja pronssia sekä yksin- että parikelkkailussa 1960.
HMS Matchless (G52)

| HMS Matchless |
| --- | --- |
 HMS Matchless

Aluksen vaiheet
Rakentaja:  Alexander Stephen and Sons, Linthouse
Kölinlasku:  14. syyskuuta 1940
Laskettu vesille:  4. syyskuuta 1941
Palveluskäyttöön:  26. helmikuuta 1942
Poistui palveluskäytöstä:  myyty Turkin laivastolle 1959 nimellä Kılıç Ali Paşa
Tekniset tiedot
Uppouma:  1 935 t (standardi) 2 840 t (max)
Pituus:  110 m
Leveys:  11,20 m
Syväys:  3,0 m
Koneteho:  48 000 hv
Nopeus:  36 solmua
Miehistöä:  221
Aseistus
Aseistus:  6 x QF 4,7"/L45 (120 mm) Mk XI -tykkiä kaksiputkisina Mk XX -asennuksina 4 x QF 2 naulan Mk VIII -ilmatorjuntatykkiä neliputkisena Mk VII -asennuksena 8 x 21" (533 mm) PR Mk II -torpedoputkea syvyyspommeja
HMS Matchless (viirinumero G52) oli Britannian kuninkaallisen laivaston M-luokan hävittäjä toisessa maailmansodassa.
Valmistus

Alus tilattiin Alexander Stephen and Sonsilta Linthousesta, missä köli laskettiin 14. syyskuuta 1940. Alus laskettiin vesille 4. syyskuuta 1941 ja valmistui 28. helmikuuta 1942.
Palvelus

Vuonna 1946 alus määrättiin siirrettäväksi reserviin ja se lähti Gibraltarilta Portsmouthiin, jossa se poistettiin palveluksesta 4. huhtikuuta. Aluksen varastot saatiin tyhjennettyä 25. kesäkuuta mennessä. Alus kunnostettiin 1951-1952 ja se ankkuroitiin 1953 Penarthiin. Alus sijoitettiin 1956 poistolistalle ja se myytiin 1957 Turkille. Alus modernisoitiin Belfastissa Harland and Wolffin telakalla ennen kuin se virallisesti luovutettiin 1959 ostajalle, joka liitti sen laivastoonsa nimellä Kılıç Ali Paşa. Alus myytiin romutettavaksi 1971.
Mongolia olympialaisissa

Mongolia osallistui olympialaisiin ensimmäisen kerran Innsbruckin 1964 talviolympialaisissa ja myöhemmin saman vuoden Tokion kesäolympialaisissa.
Paini on merkittävä osa Mongolian kulttuuria, ja se on myös olympialaisissa maan menestyksekkäin laji mitalimäärällä mitattuna. Kaikki painimitalit ovat tulleet vapaapainista. Lisäksi Mongolia on saanut menestystä judossa ja nyrkkeilyssä. Mongolian ensimmäinen olympiavoittaja oli Pekingissä 2008 judon alle 100-kiloisten sarjan voittanut Naidangiin Tüvshinbajar, joka on myös maan ainoa kaksinkertainen olympiamitalisti. Toinen olympiavoittaja oli Pekingissä nyrkkeilyn kääpiösarjan voittanut Badar-Uugan Enkhbat.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Ammunta | 0 | 1 | 1 | 2 | 54 |
|  Judo | 1 | 4 | 6 | 11 | 23 |
|  Nyrkkeily | 1 | 2 | 4 | 7 | 36 |
|  Paini | 0 | 4 | 6 | 10 | 42 |
| Yhteensä | 2 | 11 | 17 | 30 | 85 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1964  1964 Tokio: 0
| 1968  1968 Mexico City | 0 | 1 | 3 | 4 | 34 |
| 1972  1972 München | 0 | 1 | 0 | 1 | 33 |
| 1976  1976 Montreal | 0 | 1 | 0 | 1 | 34 |
| 1980  1980 Moskova | 0 | 2 | 2 | 4 | 27 |
| 1988  1988 Soul | 0 | 0 | 1 | 1 | 46 |
| 1992  1992 Barcelona | 0 | 0 | 2 | 2 | 52 |
| 1996  1996 Atlanta | 0 | 0 | 1 | 1 | 71 |
2000  2000 Sydney: 0
| 2004  2004 Ateena | 0 | 0 | 1 | 1 | 71 |
| 2008  2008 Peking | 2 | 2 | 0 | 4 | 33 |
| 2012  2012 Lontoo | 0 | 2 | 3 | 5 | 58 |
| 2016  2016 Rio de Janeiro | 0 | 1 | 1 | 2 | 67 |
| 2020  2020 Tokio | 0 | 1 | 3 | 4 | 71 |
| Yhteensä | 2 | 11 | 17 | 30 | 85 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Jigjidiin Mönkhbat | 1968  1968 Mexico City |  Paini | Miesten vapaapainin 87 kg |
| 3 Pronssia | Chimedbazaryn Damdinsharav | 1968  1968 Mexico City |  Paini | Miesten vapaapainin 52 kg |
| 3 Pronssia | Danzandarjaagiin Sereeter | 1968  1968 Mexico City |  Paini | Miesten vapaapainin 70 kg |
| 3 Pronssia | Tömöriin Artag | 1968  1968 Mexico City |  Paini | Miesten vapaapainin 78 kg |
| 2 Hopeaa | Khorloogiin Bayanmönkh | 1972  1972 München |  Paini | Miesten vapaapainin 100 kg |
| 2 Hopeaa | Zevegiin Oidov | 1976  1976 Montreal |  Paini | Miesten vapaapainin 62 kg |
| 2 Hopeaa | Tsendiin Damdin | 1980  1980 Moskova |  Judo | Miesten 65 kg |
| 2 Hopeaa | Jamtsyn Davaajav | 1980  1980 Moskova |  Paini | Miesten vapaapainin 74 kg |
| 3 Pronssia | Ravdangiin Davaadalai | 1980  1980 Moskova |  Judo | Miesten 71 kg |
| 3 Pronssia | Dugarsürengiin Oyuunbold | 1980  1980 Moskova |  Paini | Miesten vapaapainin 57 kg |
| 3 Pronssia | Nergüin Enkhbat | 1988  1988 Soul |  Nyrkkeily | Miesten 60 kg |
| 3 Pronssia | Namjilyn Bayarsaikhan | 1992  1992 Barcelona |  Nyrkkeily | Miesten 60 kg |
| 3 Pronssia | Dorjsürengiin Mönkhbayar | 1992  1992 Barcelona |  Ammunta | Naisten 25 metrin urheilupistooli |
| 3 Pronssia | Dorjpalamyn Narmandakh | 1996  1996 Atlanta |  Judo | Miesten 60 kg |
| 3 Pronssia | Khashbaataryn Tsagaanbaatar | 2004  2004 Ateena |  Judo | Miesten 60 kg |
| 1 Kultaa | Naidangiin Tüvshinbayar | 2008  2008 Peking |  Judo | Miesten 100 kg |
| 1 Kultaa | Enkhbatyn Badar-Uugan | 2008  2008 Peking |  Nyrkkeily | Miesten 54 kg |
| 2 Hopeaa | Otryadyn Gündegmaa | 2008  2008 Peking |  Ammunta | Naisten 25 metrin urheilupistooli |
| 2 Hopeaa | Pürevdorjiin Serdamba | 2008  2008 Peking |  Nyrkkeily | Miesten 48 kg |
| 2 Hopeaa | Nyambayaryn Tögstsogt | 2012  2012 Lontoo |  Nyrkkeily | Miesten 52 kg |
| 2 Hopeaa | Naidangiin Tüvshinbayar | 2012  2012 Lontoo |  Judo | Miesten 100 kg |
| 3 Pronssia | Sainjargalyn Nyam-Ochir | 2012  2012 Lontoo |  Judo | Miesten 73 kg |
| 3 Pronssia | Soronzonboldyn Battsetseg | 2012  2012 Lontoo |  Paini | Naisten vapaapainin 63 kg |
| 3 Pronssia | Uranchimegiin Mönkh-Erdene | 2012  2012 Lontoo |  Nyrkkeily | Miesten 64 kg |
| 2 Hopeaa | Dorjsürengiin Sumiya | 2016  2016 Rio de Janeiro |  Judo | Naisten 57 kg |
| 3 Pronssia | Dorjnyambuugiin Otgondalai | 2016  2016 Rio de Janeiro |  Nyrkkeily | Miesten 60 kg |
Lähteet:
Hans Pfitzner

Hans Pfitzner noin vuonna 1910.
Hans Erich Pfitzner (5. toukokuuta 1869 Moskova – 22. toukokuuta 1949 Salzburg) oli saksalainen säveltäjä, kapellimestari, pianisti ja musiikinopettaja. Pfitzner syntyi Moskovassa vuonna 1869. Vuonna 1872 hän muutti perheineen Frankfurt am Mainiin. Pfitzner opiskeli vuosina 1886–1890 paikallisessa Hoch'sches Konservatoriumissa. Myöhempinä vuosinaan Pfitzner asettui Salzburgiin, jossa hän kuoli vuonna 1949. Pfitznerin tuotantoon kuuluu muun muassa liedejä ja oopperoita, kuten hänen pääteoksenaan pidetty Palestrina, joka perustuu Giovanni Pierluigi da Palestrinan elämään.
Pfitzneria on pidetty ”viimeisenä romantikkona” hänen saksalaisessa musiikillisessa traditiossa pitäytymisensä vuoksi. Hän oli lisäksi konservatiivinen, ja 1900-luvun alussa kehittynyttä modernismia vastaan hän taisteli suorastaan epätoivoisen kiihkeästi. Säveltäjinä Pfitznerin esikuvia olivat ennen muita Robert Schumann ja Richard Wagner, eikä hän pyrkinyt värikkyyteen ja suuriin tehoihin, toisin kuin maanmiehensä ja ikätoverinsa Richard Strauss. Paljolti tämän vuoksi Pfitzner on pysynyt melko tuntemattomana säveltäjänä saksankielisten maiden ulkopuolella.
Häntä on pidetty natsien myötäilijänä, joka näki natsi-Saksassa mahdollisuuden kansakunnan uudistumiseen. Pfitzner vastusti jazz-musiikkia ja Arnold Schönbergin edustamaa modernismia erityisesti esseessään Die neue Ästhetik der musikalischen Impotenz (Musiikillisen kyvyttömyyden uusi estetiikka) vuodelta 1920.
Harrastus

Shakinpelaajia Kiovassa.
Postimerkkikokoelma keräilyharrastuksena.
Harrastus on säännöllisesti harjoitettua vapaa-ajan toimintaa, jonka tarkoituksena on rentouttaa ja tuottaa mielihyvää. Harrastamisen motiivina on nautinto ja kiinnostus aiheeseen, toisinaan jopa rahallinen palkkio. Harrastaminen voi johtaa jonkin hyödyllisen tiedon, taidon tai kokemuksen hankkimiseen ja karttumiseen[lähde? ].
Harrastuksia

Tyypillisiä harrastuksia ovat esimerkiksi keräily, nikkarointi, askartelu, urheilu, musiikki, pelaaminen ja lukeminen.
Monissa harrastuksissa, kuten lukupiireihin perustuvassa kirjallisuusharrastuksessa, tärkeä piirre on yhteisöllisyys – yhteisen harrastuksen kautta syntyy tiivis yhteisö, jonka jäsenet usein jakavat tietoa ja auttavat toisiaan hyvin epäitsekkäästi.
Tähtitieteen harrastajat tekevät usein merkittäviä havaintoja ja ovat näin avuksi ammattilaisille. Ei ole täysin epätavallista harrastelijatähtitieteilijälle havaita uutta taivaankappaletta tai tapahtumaa avaruudessa. Joillakin muillakin luonnontieteiden aloilla harrastajahavainnot ovat tärkeitä (muun muassa biologian monilla osa-alueilla).[lähde? ] Humanistisista tieteenaloista arkeologia on varsin suosittu harrastuskohde. Myös historian eri osa-alueet ovat monien harrasteina (sukututkimus, numismatiikka).
Avoimen lähdekoodin projekteihin osallistuminen on pääasiassa harrastustyötä, vaikka kaupallisen kehitystyön osuus on kasvanut yritysmaailman kiinnostuttua avoimen lähdekoodin kehitysmallista. Kuitenkin esimerkiksi opiskelijan harrastuksena alkanut Linux-käyttöjärjestelmä ja monet muut sovellukset ovat varteenotettavia kilpailijoita kaupallisille tuotteille.[lähde? ] Sukua avoimen lähdekoodin projekteihin osallistumiselle on myös esimerkiksi Wikipedian toimittamiseen osallistuminen.
Aiheesta muualla

Harrastukset nyt harrastushaku.fi. Viitattu 11.7.2021.
HMS Martin (1910)

| HMS Martin |
| --- | --- |
 HMS Martin

Aluksen vaiheet
Rakentaja:  John I. Thornycroft and Company, Woolston
Kölinlasku:  21. joulukuuta 1909
Laskettu vesille:  15. joulukuuta 1910
Palveluskäyttöön:  maaliskuu 1911
Loppuvaihe:  myyty romutettavaksi elokuussa 1920
Tekniset tiedot
Uppouma:  780 t
Pituus:  75,13 m (kokonaispituus)
Leveys:  7,7 m
Syväys:  2,7 m
Koneteho:  13 500 shp
Nopeus:  27 solmua
Miehistöä:  72
Aseistus
Aseistus:  2 × BL 4"/L40 Mk VIII -tykkiä yksiputkisina P Mk V -asennuksina 2 × QF 12 naulan 12 cwt yksiputkisina P Mk I -asennuksina 2 × 21" torpedoputkea
HMS Martin oli Britannian kuninkaallisen laivaston vuonna 1911 palvelukseenotettu Acorn-luokan hävittäjä.
Valmistus

Alus tilattiin John I. Thornycroft and Companyltä Woolstonista, missä köli laskettiin 21. joulukuuta 1909. Alus laskettiin vesille 15. joulukuuta 1910 ja valmistui maaliskuussa 1911.
Palvelus

Alus myytiin elokuussa 1920 romutettavaksi.
Henin kirkko

Henin kirkko voi tarkoittaa seuraavia:
Henin kirkko, kirkko Gjerdrumin kunnassa Norjassa
Henin kirkko, kirkko Rauman kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henin kirkko”, voi hakea sivunnimihaulla, laajalla sivunnimihaulla tai tekstihaulla.
Heikki Nieminen (täsmennyssivu)

Heikki Nieminen -nimisiä henkilöitä ovat:
Heikki Nieminen (1926–2016), suomalainen kuvanveistäjä ja taidegraafikko
Heikki Nieminen (1922–2002), suomalainen korkeushyppääjä
Heikki Nieminen (s. 1994), suomalainen pikajuoksija
Heikki-Tapio Nieminen (1938–2013), suomalainen teologi ja toimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Nieminen”, voi hakea sivunnimihaulla, laajalla sivunnimihaulla tai tekstihaulla.
Hengitystiet

Hengitystiet
Hengitystiet ovat ne hengityselinten osat, joiden kautta ilma kulkee ympäristöstä keuhkorakkuloihin. Hengitystiet jakautuvat ylähengitysteihin ja alahengitysteihin. Ylähengitysteihin kuuluvat nenäontelo sivuonteloineen, nielu ja kurkunpää. Alahengitysteihin kuuluvat henkitorvi ja keuhkoputket.  Henkitorvi haarautuu vasempaan ja oikeaan pääkeuhkoputkeen, jotka puolestaan haarautuvat keuhkoissa pienempiin ilmatiehyisiin, jotka vievät happea keuhkojen kuhunkin keuhkolohkoon. Lohkoissa ilmatiehyet jakaantuvat edelleen yhä pienemmiksi käytäviksi, aina yksittäisiksi keuhkorakkuloiksi eli alveoleiksi asti, joissa varsinainen kaasujenvaihto hengitysilman ja veren välillä tapahtuu.
Harrastajateatteri

Harrastajateatteri on kokonaan harrastajanäyttelijöiden ja tekijöiden voimin toimiva teatteri. Teatteri, jonka johdossa on ammattilainen kutsutaan ammattijohtoiseksi harrastajateatteriksi.
Suomessa arvioidaan olevan noin 800 erilaista teatteriharrastusryhmää, joissa on mukana noin 20 000 harrastajaa. Asukasmäärään suhteutettuna teatteria harrastetaan erityisen paljon maaseutupaikkakunnilla. Kesäasukkaiden suosimissa kunnissa harrastajien kesäteatterit ovat suosittuja.
Teatteriharrastuksessa on mahdollisuus perehtyä monipuolisesti teatterin eri osa-alueisiin kuten näyttelijäntyöhön, ohjaamiseen, lavastukseen ja puvustukseen oman kiinnostuksen mukaan. Teatterin harrastaminen ei ole vain esitysten valmistelua vaan monipuolista yhdessä tekemistä. Teatteriharrastus voi parhaimmillaan kohottaa itseluottamusta ja -tuntemusta, opettaa yhteistoimintaa ja suvaitsevaisuutta sekä tasa-arvoa.
Harrastajateatteritapahtumia

Teatteri Retikka, Suomussalmi
Harrastajateatterikesä, Seinäjoki
Ramppikuume, Kankaanpää
Teatterilaiva, Silja Europa
Työväen näyttämöpäivät, Mikkeli
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Harrastajateatteriliitto SHT.
Hannu Lahtinen

| Mitalit> Maa:   Suomi.Miesten kreikkalais-roomalainen paini.MM-kilpailut  | Mitalit> Maa:   Suomi.Miesten kreikkalais-roomalainen paini.MM-kilpailut  | Mitalit> Maa:   Suomi.Miesten kreikkalais-roomalainen paini.MM-kilpailut  | Maa:   Suomi> Miesten kreikkalais-roomalainen paini. |
| --- | --- | --- | --- |
|  Kultaa | Kiova 1983 | 62 kg |  |
Hannu Antero Lahtinen (20. syyskuuta 1960 Jalasjärvi – 19. marraskuuta 2020 Seinäjoki) oli suomalainen kreikkalais-roomalaisen tyylin painija ja maailmanmestari.
Elämäkerta > Painiura

Syyskuussa 1983 Kiovan MM-kisoissa Lahtinen eteni 62 kilon sarjan loppuotteluun voittamalla Unkarin Jenö Bodin pistein 12–8, Länsi-Saksan Bernd Gabrielin ulosajolla, Japanin Yashuhiro Okubon pistein 13–7 ja Tšekkoslovakian Miroslav Starekin 10–6. Finaalissa kukistui Itä-Saksan Günther Reichelt pistein 9–5. Näin Suomi saavutti kisoista kaksi kultamitalia Tapio Sipilän oltua jo edellisenä päivänä oman sarjansa ykkönen. Jo ennen MM-kisoja Lahtinen oli herättänyt lupauksia voittamalla yllättäen Pytlasinski-turnauksen.
Lahtinen oli mukana myös Los Angelesin olympialaisissa 1984 sekä EM-kisoissa 1983 ja 1984 mutta ilman menestystä. Kotimaassa Lahtinen edusti Seinäjoen Paini-Miehiä ja voitti kaksi Suomen mestaruutta. Myöhemmin Lahtinen jatkoi painiuraansa veteraanisarjoissa yltäen sielläkin MM-mitaleille.
Elämäkerta > Myöhempi elämä

Aktiiviuransa jälkeen Lahtinen omistautui hevosurheilulle ja omisti oman hevostallinsa Ilmajoella, samalla kun työskenteli Seinäjoen kaupungin palveluksessa. Hän myös pyrki kertaalleen painimaajoukkueen valmentajaksi.
Syksyllä 2016 Lahtisella todettiin parantumaton ALS-tauti. Hän menehtyi tautiin neljä vuotta myöhemmin 60-vuotiaana 19. marraskuuta 2020.
Yksityiselämä

Lahtisella on viisi lasta. Hänen ensimmäinen lapsenlapsensa syntyi hieman ennen hänen kuolemaansa.
Saavutuksia

Olympiaedustaja Los Angelesissa 1984 (sarja 62 kg)
MM-kultaa Kiovassa 1983 (sarja 62 kg)
Suomen mestari 1983–1984 (sarja 62 kg)
Aiheesta muualla

Suomelle painin tuplakultaa Kiovassa. Ylen Elävä arkisto.
Henry Cockburn

| Henkilötiedot |
| --- | --- | --- |
Koko nimi: Henry Cockburn
Syntymäaika: 14. syyskuuta 1921
Syntymäpaikka: Ashton under Lyne, Lancashire, Englanti
Kuolinaika: 2. helmikuuta 2004
Junioriseurat
: Goslings
Seurat
| Vuodet | Seura | O (M) |
| 1946-1954 1954-1956 | Manchester United Bury Peterborough United Corby Town Sankey's | 243 (4) 35 (0) |
Maajoukkue
| 1946-1951 | Englanti | 13 (0) |
 Seurajoukkueuran tilastot kattavat vain kansalliset sarjat.
Henry Cockburn (14. syyskuuta 1921 Ashton under Lyne, Lancashire – 2. helmikuuta 2004) oli englantilainen jalkapalloilija, pelipaikaltaan vasen puolustaja. Hän edusti Englannin maajoukkuetta 13 kertaa ja kuului Englannin joukkueeseen vuoden 1950 MM-kisoissa.
Cockburn liittyi Manchester Unitediin juniorina ja ryhtyi ammattilaiseksi elokuussa 1944. Toisen maailmansodan takia hän joutui odottelemaan ensiesiintymistään liigassa aina vuoteen 1946 saakka. Samana vuonna hän  pelasi myös ensi kerran maajoukkueessa ottelussa Pohjois-Irlantia vastaan.
Unitedissa Cockburn oli voittamassa FA Cupia vuonna 1948 ja liigamestaruutta vuonna 1952. Hän lähti ManU:sta lokakuussa 1954 ja siirtyi Buryyn, jossa lopetti aktiiviuransa parin kauden jälkeen.
Hans Seland

| Hans Seland |
| --- | --- |
 Hans Seland
Henkilötiedot
Syntynyt: 5. maaliskuuta 1867
Kuollut: 30. kesäkuuta 1949 (82 vuotta)
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: landsmål
Aiheesta muualla
selandia.org/hansseland.htm
Löydä lisää kirjailijoitaKirjallisuuden teemasivulta
Hans Andreas Johannesson Seland  (5. maaliskuuta 1867 – 30. kesäkuuta 1949) oli norjalainen kirjailija, joka käytti landsmålia. Hän syntyi maatilalla lähellä Flekkefjordia ja oli ammatiltaan maanviljelijä. Hänen omaperäiset teoksensa, kuten Hikstorier (1893), Seiande segner (1900) ja Øygarden (1905) olivat menestyksiä.
Laajasta tuotannosta huolimatta Selandilla ei ole ollut merkittävää asemaa Norjan kirjallisuudessa. Osasta teoksia on kuitenkin julkaistu useita painoksia, ja hän on tärkeimpiä niistä uusnorjalla kirjoittavista kirjailijoista, jotka aloittivat uransa 1800-luvun lopulla.
Herukkapuro

| Vestran suot, lehdot ja vanhat metsät> Natura 2000 -alue: FI0100064.Suojelun perusteet |
| --- | --- |
Aluetyyppi:  SCI
Luontodirektiivin luontotyypit:  Kostea suurruohokasvillisuus, Keidassuot, Vaihettumissuot ja rantasuot, Kasvipeitteiset silikaattikalliot, Boreaaliset luonnonmetsät, Boreaaliset lehdot, Puustoiset suot
Suojeluohjelmat:  vanhojen metsien suojeluohjelma, lehtojensuojeluohjelma, soidensuojeluohjelma
Suojelutilanne:  yksityinen luonnonsuojelualue 22 %, ei suojeltu 78 %
Sijainti ja koko
Kunta:  Vantaa, Espoo
Pinta-ala:  369 ha
Vastuutaho:  Uudenmaan ympäristökeskus
Suojellut lajit
Lintudirektiivin liite I:  kehrääjä, kirjokerttu, metso, palokärki, peltosirkku, pikkusieppo, pyy
Luontodirektiivin liitteen II lajit:  liito-orava
Muuttolinnut:  nuolihaukka
Muuta eläinlajistoa:  pikkutikka, pohjansirkku, keltaselkämittari, liekokuoriainen, rämevihersiipi
Muuta kasvilajistoa:  haavanarinakääpä, pikireunakääpä
Herukkapuro (ruots. Tistronbäcken) on puro Vantaan ja Espoon rajamailla, lähellä Vestran kylää. Puro saa alkunsa Kurkijärvestä Espoossa, mutta virtaa pääosin Vantaan  alueella. Vantaan ja Espoon rajalta lännestä siihen laskee Odilampi ja puron alajuoksulla on umpeenkasvanut Pikkujärvi (ruots. Lillträsk). Puro laskee Vantaan Hämeenkylässä Pitkäjärven pohjoispäähän.
Puronvarsilehto puron yläjuoksulla Vantaalla Vestran lähellä on rauhoitettu luonnonsuojelulain nojalla ja on osa Natura 2000 -aluetta. Siellä on erityyppisiä lehtoja ja harvinaisia kasveja, muun muassa lehtosinijuuri.
Herukkapuron linnustollisesti arvokkaimpana pidetty alue sijaitsee Vantaan puolella pääosin Petikon kaupunginosan koillispäässä, sekä Vestran kaupunginosan kaakkoisnurkassa ja hiukan Keimolan kaupunginosan läntisimmässä osassa.
Aiheesta muualla

Rantalainen, Sinikka: Luonnonsuojeluselvitys YK0019, s. 7.  Vantaa:  Vantaan kaupunki, 2004.  C15:2004 KSY 11/2004.  Julkaisun verkkoversio (pdf) (viitattu 7.3.2010).[vanhentunut linkki]
Henry Cosby

Henry ”Hank” Cosby (12. toukokuuta 1928 Detroit – 22. tammikuuta 2002 Royal Oak) oli yhdysvaltalainen saksofonisti, levytuottaja ja lauluntekijä.
Cosby kävi Detroitissa Northern High Schoolia ja palveli Korean sodan aikana Yhdysvaltain maavoimissa. Armeijan soittokunnassa hän tapasi saksofonisti Cannonball Adderleyn. Palattuaan Yhdysvaltoihin hän soitti Joe Hunterin jazzyhtyeessä ja teki yhtyeen kanssa tasaisesti nauhoituksia 1950-luvun loppupuolella. Berry Gordy palkkasi Hunterin yhtyeen vuonna 1959 perustamansa Motown-yhtiön vakituiseksi sessioyhtyeeksi. Kokoonpanon nimeksi tuli The Funk Brothers.
Saksofonin soiton lisäksi Cosby alkoi toimia Motownilla tuottajana ja laulunkirjoittajana. Vuonna 1962 hän kirjoitti Little Stevie Wonderin (myöhemmin pelkkä Stevie Wonder) kanssa kappaleen ”Fingertips”, josta tuli 11-vuotiaan muusikkolupauksen läpimurtohitti. Cosby kirjoitti Motown-laulunkirjoittaja Sylvia Moyn kanssa Wonderille useita muitakin kappaleita, muun muassa ”Uptight (Everything’s Alright)”, ”I Was Made to Love Her”, ”My Cherie Amour” ja ”Shoo Bee Doo Bee Da Day”. Muita artisteja, joille Cosby teki musiikkia Motownilla, olivat Marvin Gaye, Gladys Knight, Smokey Robinson, The Jackson 5, The Supremes ja The Temptations.
Cosby työskenteli Motownilla vuoteen 1973 asti, jolloin yhtiö muutti toimipaikkansa Detroitista Los Angelesiin. Hän kuoli vuonna 2002 Royal Oakissa, Michiganissa, 73 vuoden iässä. Viimeisinä vuosinaan hän oli kärsinyt pitkäaikaisesta sairaudesta ja hänen sydämensä oli leikattu useita kertoja.
Hayden Poulter

Hayden Tyrone Poulter (elokuu 1961 – 22. syyskuuta 2018) oli uusiseelantilainen henkirikollinen, jota kuvattiin 1990-luvulla tekemiensä rikosten johdosta "maansa ensimmäiseksi sarjamurhaajaksi".